Bandorių tvenkinys
56°20′57″ š. pl. 23°24′16″ r. ilg.﻿ / ﻿56.34917°š. pl. 23.40444°r. ilg.﻿ / 56.34917; 23.40444 Bandorių tvenkinys – tvenkinys Lietuvoje, Joniškio rajone, 5 km į šiaurę nuo Skaistgirio. Sudarytas užtvenkus V-1 upelį (Vilkijos intakas, Švėtės baseinas) 50 m nuo jo žiočių. Tvenkinio ilgis iš vakarų į rytus – 0,21 km, plotis – iki 0,1 km. Yra 6 a sala. Altitudė 46,9 m. Krantai žemi, ištisai apaugę medžiais ir krūmais. Tvenkinys apsuptas miško, šiaurinėje pakrantėje įsikūręs Bandorių kaimas. Šiaurrytiniu pakraščiu eina kelias  1614  Stungiai–Bandoriai–Daunoriškė . Žemiau užtvankos prasideda Vilkijos hidrografinis draustinis.